**ИМАМ СЛОБОДУ**  
 Учила ме мама, кад сам мала била,  
 слобода је битна, као птици крила.  
Ја слободу имам, као свако дете,  
да играм, растем, да ми мисли лете.  
  
Слободан је сваки човек, који може да бира,  
шта ће бити у животу, сам нек испланира.  
Слобода је царство у коме се живи,  
слободном човеку, свако нек се диви.  
  
Ја имам слободу, да се са вама дружим,  
певам,плешем, или љубав да вам пружим.  
Слобода ми даје моћ и звезде са скинем,  
исто тако што не желим, могу да прекинем.  
  
Кад слободу имаш, имаш пола света,  
такво задовољство никоме не смета.  
Слобода је ту и доступна је свима,  
Ајмо сада руке горе, колико нас има!

**Уна Стјепановић IV/1**

ОШ,,Стефан Немања” Ниш

Зборник- Радовићев венац 2018.

**Имам слободу**

Морам нешто да кажем важно

за њу се људи боре снажно

тугују, моле се и ратове воде

да би нашли пут до слободе.

Многи су наши преци давни

осетили зло од туђе воље,

и животе су дали јунаци славни

да би данас нама било боље.

Имам слободу да кажем свашта,

докле ми допире моја машта

да скачем, трчим,певам од среће

а да ме зато нико казнити неће.

Имам слободу да сам одлучим

када ћу, шта ћу и како да научим

да људе по доброти препознајем,

и да помогнем неком кога не познајем.

Ценим оно што ми је породица дала

и зато одраслима, велико хвала,

имам слободу и дете сам срећно

и нека тај осећај остане вечно!

**Матија Илић IV/1**

ОШ,,Стефан Немања“ Ниш

Зборник- Радовићев венац 2018.